Kamu bisa jelasin ke aku soal Baharuddin Lopa dalam bahasa jawa?

Baharuddin Lopa, SH. () inggih punika Jaksa Agung Républik Indonésia ingkang njabat awit tanggal 6 Juni 2001 ngantos dumugi tilar donyanipun nalika 3 Juli 2001. Baharudin Lopa ugi naté njabat dados Duta Ageng Républik Indonésia kanggé Arab Saudi. Nalika taun 1993-1998 panjenenganipun njabat dados anggota Komnas HAM.

Wiwit njabat dados Jaksa Agung, 6 Juni 2001, minangka gantosipun Marzuki Darusman, Lopa tansah mbudi daya kanggé mbrantas korupsi. Lopa misuwur minangka jaksa ingkang boten gadhah raos ajrih nalika njejegaken hukum lan kaadilan. Panjenenganipun tilar donya ing yuswa 66 taun, ing griya sakit Al-Hamadi Riyadh, tabuh 18.14 wekdal Arab Saudi utawi tabuh 22.14 Wekdal Nuswantara iring Kilèn (WNIK) 3 Juli 2004, ing Arab Saudi, amargi gerah jantung.

Nalika samanten Lopa rawuh ing Riyadh, 26 Juni 2001 kanggé pasrah panampi kalungguhan kaliyan Wakil Kepala Perwakilan Républik Indonésia Kemas Fachruddin. Kemas njabat dados Kuasa Usaha Sawetawis Kedubes RI kanggé Arab Saudi ingkang dunungipun ing Riyadh. Lopa kaliyan robonganipun ngawontenaken ngibadah umroh. Sasampunipun punika Lopa dados gerah amargi fisikipun kirang kiyat, ingkang pungkasanipun panjenenganipun tilar donya.